A shekara ta 2004 ya tsaya takara a Majalisar Dokoki A wani matakin da wasu ke dangatawa da ""rabbo rabbabe"", ba zato ba tsammani, Barack Obama ya kai gaci, ya kayar da abokiyar hamayar tasa. A duk tsawan wannan lokaci Obama ya bayyana kansa a matsayin gwarzo, duk da cewar da dama na masa zargin rashin ƙwarewa cikin harkokin siyasa, idan aka kwatanta shi da Hilary Klinton, ko kuma da ɗan takara jam´iyar Republicain John Makain, mai shekaru 72 a duniya,wanda kuma ya laƙanci ƙabli da ba´adin siyasa, a ciki da wajen Amurika. Ta fannin rubuce rubuce,Barack Obama, ya rubuta littatafai guda biyu, inda a ɗaya daga cikin su, yayi tarihin rayuwar baƙaƙe a Amurika, tare da bayyana yadda a matsayinsa na baƙin ba´amurike ya gudanar da yarintarsa. Barack Obama,na da aure da kuma ´yaya,´yan mata guda biyu.